cyanic-selkie/wikianc huggingface dataset:
Ալբան Լաֆոն
Ալբան Լաֆոն (Alban Lafont, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի կազմում։ Խաղում է դարպասապահի դիրքում ։
Թուլուզ
Լաֆոնը Թուլուզի ակադեմիայի սան է ։ Իր պրոֆեսիոնալ դեբյուտը նշեց 2015 թվականի նոյեմբերի 28-ին՝ 16 տարեկան և 310 օրական հասակում՝ Նիսի դեմ խաղում ՝ դառնալով Լիգա 1-ի պատմության ամենաերիտասարդ դարպասապահը ։ Այս խաղից հետո նա դարձավ Թուլուզի հիմնական դարպասապահը՝ փոխարինելով Ալի Ահամադային և Մաուրո Գոյկոեչեային։ 2016 թվականի հունվարին Լաֆոնը La Gazzetta dello Sport-ի կողմից ճանաչվեց աշխարհի 34-րդ լավագույն մինչև 20 տարեկան ֆուտբոլիստը ՝ ցանկում դառնալով 2-րդ դարպասապահը Ջանլուիջի Դոնարումայից հետո ։ Իր առաջին մրցաշրջանում նա անցկացրեց 24 հանդիպում՝ 8 խաղում իր դարպասը պահելով անառիկ ։ 2016 թվականի հունիսի 30-ին երկարաձգեց իր պայմանագիրը Թուլուզի հետ մինչև 2020 թվականը ։
2016-17 մրցաշրջանում Լաֆոնը հաստատվեց Թուլուզի հիմնական դարպասապահի դիրքում։ Իր առաջին հանդիպումը Ֆրանսիայի լիգայի գավաթում անցկացրեց 2016 թվականի հոկտեմբերի 26-ին՝ Օսերի դեմ խաղում՝ այս խաղում իր դարպասը պահելով անառիկ ։ Իր դեբյուտը Ֆրանսիայի գավաթում նշեց 2017 թվականի հունվարի 8-ին՝ Մարսելի դեմ խաղում ։ 2017 թվականի փետրվարի 19-ին՝ ՊՍԺ-ի դեմ խաղում Լաֆոնը անցկացրեց իր 50-րդ հանդիպումը Լիգա 1-ում՝ դառնալով ամենաերիտասարդ դարպասապահը, ով այսպիսի հաջողության է հասել վերջին 30 տարվա մեջ ։ 2018 թվականի փետրվարին ֆրանսիացին CIES-ի կողմից ճանաչվեց աշխարհի երկրորդ ամենախոստումնալից մինչև 20 տարեկան ֆուտբոլիստը՝ Ջանլուիջի Դոնարումայից հետո ՝ առաջ անցնելով Golden Boy-ի մրցանակակիր Կիլիան Մբապպեից ։ 2018 թվականի ապրիլի 29-ին՝ Ռենի դեմ խաղը դարձավ 100-րդը Լաֆոնի պրոֆեսիոնալ կարիերայում։ Նա Թուլուզի առաջին թիմի կազմում անցկացրեց 106 հանդիպում՝ բաց թողելով 130 գնդակ և 35 խաղում իր դարպասը պահելով անառիկ։
Ֆիորենտինա
2018 թվականի հուլիսի 2-ին Լաֆոնը 5 տարվա պայմանագիր կնքեց Ֆիորենտինայի հետ ։ Ակումբը նրա համար վճարեց 7 միլիոն եվրո ։
Միջազգային կարիերա
Լաֆոնը ներկայացրել է Ֆրանսիան տարբեր տարիքային երիտասարդական հավաքականներում ։ Մ20 հավաքականի կազմում նա մասնակցեց 2017 թվականի աշխարհի առաջնությանը ՝ անցկացնելով 2 հանդիպում, սակայն Ֆրանսիան դուրս մնաց մրցաշարի 1/8 եզրափակչից ։
Ակումբային վիճակագրություն
2018 թվականի հուլիսի 21-ի դրությամբ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Ֆրանսիացի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Հրթիռային շարժիչ
Հրթիռային շարժիչ (ՀՇ), ռեակտիվ շարժիչ, որն իր աշխատանքի համար օգտագործում է տեղաշարժվող ապարատի (թռչող, վերերկրյա, ստորջրյա) պաշարում ունեցած նյութերը և էներգիայի աղբյուրները։ Կախված էներգիայի տեսակից, որը հրթիռային շարժիչում փոխակերպվում է ռեակտիվ շիթի կինետիկ էներգիայի, տարբերում են քիմիական (ջերմաքիմիական), միջուկային, էլեկտրական հրթիռային շարժիչներ։ Առավել լայն տարածում են ստացել քիմիական հրթիռային շարժիչները (աշխատում են քիմիական հրթիռային վառելիքով)։ Հայտնի են մեծ թվով այդպիսի շարժիչներ, որոնք տարբերվում են վառելիքի բաղադրամասերով և դրանց ագրեգատային վիճակով, ռեակտիվ քարշուժի մեծությամբ, կառուցվածքով, նշանակմամբ և այլն։ Սակայն զանազան տիպի քիմիական հրթիռային շարժիչների սկզբունքային սխեմաներն ու աշխատանքային պրոցեսները գործնականորեն նման են։ Նրանցից յուրաքանչյուրն ունի հիմնական ագրեգատ, որը բաղկացած է այրման խցից և ռեակտիվ ծայրափողակից։ Խցում կատարվում է վառելիքի օքսիդացում և ռեակցիայի արդյունքի՝ շիկացած գազերի անջատում։ Ռեակտիվ ծայրափողակում գազերը ցրվում են (ընդարձակման հետևանքով) և մեծ արագությամբ արտանետվում՝ գոյացնելով ռեակտիվ շիթ, այսինքն՝ ստեղծելով շարժիչի ռեակտիվ քարշուժ։ Բոլոր քիմիական հրթիռային շարժիչները աշխատում են անընդհատ ռեժիմով, շարժիչի աշխատանքի ժամանակ այրման խցում գազի ճնշումը մնում է մոտավորապես հաստատուն։ Որոշ քիմիական հրթիռային շարժիչներ (ըստ չափսերի ամենափոքրերը) աշխատում են իմպուլսային ռեժիմով։ Ըստ վառելիքի ագրեգատային վիճակի՝ քիմիական հրթիռային շարժիչները լինում են հեղուկային, պինդ վառելիքով, հիբրիդային (համակցված), դոնդողանման և այլ վառելիքներով աշխատող։ Պինդ վառելիքով աշխատող հրթիռային շարժիչները բոլոր հրթիռային շարժիչների առաջնեկն են, կիրառվում են ազդանշանային, հրավառության, մարտական հրթիռների արձակման համար, ինչպես նաև տիեզերագնացության մեջ։ Ժամանակակից հրթիռային շարժիչներից առավել կատարելագործված են հեղուկ ա-հրթիռային շարժիչները։ Համակցված վառելիքով աշխատող հրթիռային շարժիչներում միաժամանակ կիրառվում են վառելիքի հեղուկ և պինդ բաղադրամասեր։ Այս շարժիչների այրման խցում սովորաբար տեղավորվում է պինդ վառելիքը, իսկ օքսիդիչ հեղուկը մատուցվում է բաքից, երբեմն այրման խցում տեղավորում են պինդ օքսիդիչը, իսկ բաքում՝ հեղուկ վառելիքը։ Միջուկային հրթիռային շարժիչներում կարելի է ստանալ քիմիական հրթիռային շարժիչի՝ իմպուլսը գերազանցող տեսակարար իմպուլս։ Ռեակտորում անջատվող ջերմությունը ծախսվում է աշխատող մարմնի տաքացման վրա, այսինքն՝ ի տարբերություն քիմիական հրթիռային շարժիչների, այդ հրթիռային շարժիչներում էներգիայի աղբյուրը և աշխատող մարմինն անջատված են իրարից։ Ըստ հրթիռային և տիեզերական տեխնիկայում կիրառման բնույթի հրթիռային շարժիչները կարող են լինել երթային, կառավարող, արգելակային, ճշգրտիչ, կողմնորոշիչ, կայունացնող և այլնː Ավիացիայում հրթիռային շարժիչները կիրառվում են որպես հիմնական և օժանդակ (ստարտային, արագացուցիչ) շարժիչներ։
Կատեգորիա:Շարժիչներ
Can’t Remember to Forget You
«Can't Remember to Forget You», կոլումբիացի երգչուհի Շակիրայի առաջին սինգլը Shakira ալբոմից, ձայնագրված բարբադոսյան երգչուհի Ռիհաննայի մասնակցությամբ։
Թողարկում
2014 թվականի հունվարի 6-ին հայտնի դարձավ, որ երգը կոչվում է Can't Remember to Forget You» և Ռիհաննան հայտնեց, որ երգում ունի իր մասնակցությունը ։ Նա նաև նշեց, որ սինգլը պետք է թողարկվի 2014 թվականի հունվարի 13-ին, քանի որ սկզբում որոշված էր այն թողարկել մեկ օր առաջ։ Հաջորդ օրը Շակիրան իր էջում հրապարակեց թողարկման ամսաթիվը և սինգլի պատկերը ։
Տեսահոլովակ
«Can't Remember to Forget You» երգի տեսահոլովակը նկարահանվել է ամերիկացի ռեժիսոր Ժոզեֆ Կանի կողմից ։ 2013 թվականի դեկտեմբերի 8-ին Շակիրան Թվիթերում գրել է, որ ավարտվել են նկարահանումները։ Տեսահոլովակի պրեմիերան եղել է 2014 թվականի հունվարի 30-ին։
Երգացանկ
Digital download
Digital download — Spanish version
CD single
Հավաստագրումներ
!scope="col" colspan="3"| Սթրիմինգ
Ծանոթագրություններ
Կատեգորիա:2014 սինգլներ Կատեգորիա:Ռիհաննայի երգեր Կատեգորիա:Զուգերգեր Կատեգորիա:2014 երգեր Կատեգորիա:Սենտիմենտալ սիրային երգեր
Գնդաքար (լեռ)
Գնդաքար, Թոփքար, լեռ Հայաստանի Արագածոտնի մարզում, Արայի լեռան հարավային ստորոտի մոտ, Քասախ գետի ձախափնյակում, կիրճից 1,5 կմ արևենք, Օհանավան գյուղից 2,5 կմ հարավ-արևելք։ Տեղադրման կոորդինատներ 40.36698°N, 44.41007°W։ Մարմինը կազմված է բազալտից։ Կան վաղ երկաթի դարի ամրոց-բնակավայրի մնացորդներ և դամբարաններ։ Եղել է նաև պահակակետ ավելի ուշ ։
Ծանոթագրություններ
Կատեգորիա:Արագածոտնի մարզի լեռներ
Բարոնե Կանավեզե
Բարոնե Կանավեզե (Barone Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 582 մարդ (2008 թվականի տվյալներով)։ Բնակչության խտությունը՝ 146 մարդ/կմ²։ Տարածքը՝ 4 կմ²։ Փոստային ինդեքս՝ 10010։ Հեռախոսային կոդ՝ 011։
Բնակավայրում առանձնահատուկ շուքով է նշվում Սուր Աստվածամոր համբարձման տոնը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ռոդամիններ
Ռոդամիններ, սինթետիկ ներկանյութեր, պատկանում են արիլմեթանային ներկանյութերի շարքին։ Քսանտենի երկամինային ածանցյալներն են։ Թողարկվում են ջրում լուծելի աղաթթվական աղերը։ Օգտագործվում են կաշին, թուղթը, օճառը ներկելու, սպիրտային լաքերը գունավորելու, լաքեր պատրաստելու համար, պատճենահանման տեխնիկայում՝ որպես գույն առաջացնող նյութեր և վերլուծական քիմիայում։ Լավ ներկում են նաև բուրդը, մետաքսը, սակայն անկայուն են լույսի ներգործության և լվացման նկատմամբ։
Բնորոշ ներկայացուցիչներ են Ռոդամին 6G և Ռոդամին B:
Արտաքին հղումներ
Կատեգորիա:Քիմիական միացություններ
Սեբաստիան Ռուդի
Սեբաստիան Ռուդի (Sebastian Rudy, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիայի և Գերմանիայի ազգային հավաքականի կազմում։ Խաղում է կիսապաշտպանի դիրքում։ Կարող է հանդես գալ նաև որպես աջ պաշտպան ։
Ակումբային կարիերա
Ռուդին միացել է Շտուտգարտի ակադեմիային 2003 թվականին։ Իր պրոֆեսիոնալ առաջնամուտը նշել է 2008 թվականի օգոստոսի 2-ին՝ Երրորդ Բունդեսլիգայի Ունիոն Բեռլինի դեմ խաղում ։
2008 թվականի ամռանը պայմանագիր է կնքել Շտուտգարտի առաջին թիմի հետ և ակումբի կազմում իր առաջին հանդիպումը անցկացրել է 2008 թվականի օգոստոսի 10-ին Գերմանիայի գավաթի առաջին ռաունդի Հանզա Լյունեբուրգի դեմ խաղում ։
2010 թվականին Ռուդին միացել է Հոֆենհայմին, որի կազմում անցկացրել է 7 մրցաշրջան, խաղացել 212 խաղ և խփել 12 գոլ։
2017 թվականի հունվարի 15-ին հայտարարվել է, որ Ռուդին միանալու է Բավարիային 2017 թվականի հուլիսի 1-ին ։
Միջազգային կարիերա
Ռուդին Գերմանիայի ազգային հավաքականի կազմում առաջնամուտը նշել է 2014 թվականի մայիսի 13-ին Լեհաստանի հավաքականի դեմ խաղում ։
Գերմանիայի հավաքականի կազմում մասնակցել է 2017 թվականի Կոնֆեդերացիաների գավաթին։
Ակումբային վիճակագրություն
2017 թվականի հունիսի 5-ի դրությամբ
Տիգրան Բարսեղյան (պետական գործիչ)
Տիգրան Տարիելի Բարսեղյան (ծնվ. 1 մարտի 1972 թ., Երևան), ՀՀ պետական գործիչ, ՀՀ ֆինանսների նախարարի նախկին տեղակալ։
Ընտանիք
Ամուսնացած է, ունի երկու զավակ։ Տիգրան Բարսեղյանը ՀՀ վաստակավոր իրավաբան Տարիել Բարսեղյանի որդին է։
ՀՀԿ անդամ է, ՀՀԿ խորհրդի անդամ։ Տիրապետում է ռուսերեն, անգլերեն և գերմաներեն լեզուներին։
Ռոզելո
Ռոզելո (Rosello), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 342 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Տարածքը՝ 19 կմ²։ Փոստային ինդեքս` 66040։ Հեռախոսային կոդ` (+39) 0872։
Ծանոթագրություններ
Կատեգորիա:Իտալիայի բնակավայրեր
Ice Box
«Ice Box», ամերիկացի երգիչ Օմարիոնի երգը։ Այն թողարկվել է 2006 թվականի հոկտեմբերի 31-ին՝ որպես նրա «21» անվանումը կրող երկրորդ ալբոմի երկրորդ սինգլ ։ Երգը գրվել է Օմարիոնի, Թիմբալենդի, The Royal Court-ի, Քերի Հիլսոնի, Էզեկիլ Լյուիսի, Պատրիկ Սմիթի և Յասունորի Միթսուդայի կողմից։ Թիմբալենդն ու The Royal Court-ը նաև երգի պրոդյուսերներն են։
Տեսահոլովակ
Երգի տեսահոլովակը, որի ռեժիսորն է Էնթոնի Մենդլերը, թողարկվել է 2006 թվականին ։
Արտաքին հղումներ
Կատեգորիա:2006 սինգլներ Կատեգորիա:Օմարիոնի երգեր
Թագավորական ցուցահանդեսային կենտրոն (Մելբուռն)
Թագավորական ցուցահանդեսային կենտրոն (Royal Exhibition Building), շենք Մելբուռնում, Ավստրալիա։ Գտնվում է Մելբուռնյան Կառլտոնյան այգիներում, որը հարում է Մելբուռնի հյուսիսարևելյան ծայրամասում գտնվող Կենտրոնական գործարար թաղամասին։ Այս շենքն առաջինն է Ավստրալիայում, որին շնորհվել է ՅՈՒՆԵՍԿՕ-ի Համաշխարհային ժառանգության օբյեկտի կարգավիճակ։ Թագավորական ցուցահանդեսային կենտրոնը հարում է Մելբուռնյան թանգարանին և ինքնին հանդիսանում է Վիկտորիայի թանգարանի ամենամեծ օբյեկտը։
Պատմություն
Շենքը նախագծվել է ճարտարապետ Ջոզեֆ Ռիդի կողմից, ով եղել է նաև Մելբուռնի Քաղաքային դահլիճի և Վիկտորիայի Պետական գրադարանի հեղինակը։ Թագավորական ցուցահանդեսային կենտրոնի շինարարությունն ավարտվել է 1880 թվականին՝ Մելբուռնի միջազգային ցուցահանդեսի բացման ժամանակ։ Շենքը ներառում է 12 000 մ2 մակերեսով Մեծ դահլիճ և շատ ավելի փոքր շինություններ։ Համարվում է, որ շինության հայտնի գմբեթի համար օրինակ է ծառայել Ֆլորենցիայի Մայր Տաճարը։
Թագավորական ցուցահանդեսային կենտրոնի պատմության մեջ կարևորագույն իրադարձություն դարձավ 1901 թվականի մայիսի 9-ին Ավստրալիայի Խորհրդարանի առաջին շենքի բացումը և Ավստրալիական Միության անկախության հռչակումը։ Բացման պաշտոնական արարողությունից հետո դաշնային կառավարությունը տեղափոխվեց Վիկտորիա նահանգի Խորհրդարանի շենք, մինչդեռ Վիկտորիայի կառավարությունը տեղափոխվեց Թագավորական ցուցահանդեսային կենտրոն, որտեղ այն գործեց հաջորդող 26 տարիներին։
Դրանից հետո ցուցահանդեսային կենտրոնն օգտագործվել է տարբեր նպատակներով։ Շնորհիվ իր դեկորի՝ 1940-ական թվականներին հայտնի է եղել որպես «Սպիտակ փիղ» ։ 1950-ական թվականներին քննարկվել են շենքի քանդման և նրա տեղում նոր գրասենյակների ստեղծման նախագծեր ։ Շինություններից մեկը, որտեղ այդ ժամանակ գտնվում էր Մելբուռնի ակվարիումը, այրվել է 1953 թվականին։ Մեծ պարահանդեսային դահլիճն էլ քանդվեց 1979 թվականին։ Դրանից հետո քաղաքում հիմնական շենքի պաշտպանությանն ուղղված և այն թանգարանի վերածելու ալիք բարձրացավ։
1984 թվականին, երբ թագուհի Եղիսաբեթ II-ն այցելեց Մելբուռն, նա Ցուցադրական կենտրոնին շնորհեց «Թագավորական» տիտղոսը, ինչն էլ խթան հանդիսացավ շենքի ներքին շինությունների վերականգնման համար ։
1996 թվականին այն ժամանակվա Վիկտորիայի վարչապետ Ջեֆ Քենեթ առաջարկել է կառուցել նոր Մելբուռնյան թանգարան շինությանը հարակից հարթակում։ Թանգարանի անմիջական հարևանությունը շենքին առաջացրել է ուժեղ ընդդիմություն Լեյբորիստական կուսակցության, Մելբուռնի քաղաքապետարանի և հանրության շրջանում։ Հենց Թագավորական ցուցահանդեսային կենտրոնի՝ նախնական տեսքով պահպանելու պայքարի արդյունքում է ծնվել է գաղափարն առաջադրել շենքն ՅՈՒՆԵՍԿՕ-ի Համաշխարհային ժառանգության կարգավիճակ ստանալու։ Սակայն այս գաղափարը աջակցություն չի գտել, մինչ Լեյբորիստական կուսակցությունը հաղթեց Վիկտորիայի 1999 թվականի ընտրություններում։
Ժամանակակից օգտագործում
Թագավորական ցուցահանդեսային կենտրոնը մինչ օրս օգտագործվում է տարբեր ցուցահանդեսների անցկացման համար, ինչպիսին է ամենամյա Մելբուռնի միջազգային ծաղկային ցուցահանդեսը։ Այստեղ իրականացվում են նաև մասնավոր էքսկուրսիաներ Մելբուռնի թանգարանից։ Ցուցահանդեսային կենտրոնն օգտագործվում է նաև այնպիսի ուսումնական հաստատությունների քննությունների անցկացման համար, ինչպիսիք են Մելբուռնի համալսարանը, Տեխնոլոգիաների Մելբուռնի թագավորական ինստիտուտը, Մելբուռնի Բարձրագույն դպրոցը և ՄաքՌոբերտի Կանանց բարձրագույն դպրոցը։
Վերջին շրջանում, սակայն, շենքը ցուցահանդեսների և կոնֆերանսների անցկացման համար քաղաքի խոշորագույն կենտրոն չէ։ Ակտիվության կենտրոնը տեղափոխվել է այդ նպատակների համար նոր կառուցված Ցուցահանդեսների և հավաքների Մելբուռնյան կենտրոն, որը գտնվում է Յարրա գետի հարավային ափին։
Արտաքին հղումներ
Կատեգորիա:Ավստրալիայի ճարտարապետություն Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Գմբեթներ
Լիլ Փիփ
Գուստավ Էլայջա Ար (Gustav Elijah Åhr, ), առավել հայտնի է Լիլ Փիփ (Lil Peep) կեղծանվամբ, ամերիկացի ռեփեր, երգիչ, երգերի հեղինակ, մոդել։
Վաղ տարիներ
Ծնվել է Փենսիլվանիայի Ալենթաուն բնակավայրում և մեծացել Լոնգ-Այլենդի հարավային ափում։ Ծնողները Հարվարդի համալսարանի ավարտականներ են, ովքեր ամուսնալուծվել էին, երբ Գուստավը դեռահաս էր։ Հայրը քոլեջում պրոֆեսոր է աշխատել, իսկ մայրը՝ սկսնակ դասարանների ուսուցչուհի։
Արը դադարել է դպրոց հաճախել, իսկ ուսումն ավարտել է առցանց դասընթացների միջոցով ։ Ավելի ուշ սկսել է հետաքրքրվել երաժշտությամբ և իր կատարումները տեղադրել է ՅուԹյուբում և SoundCloud-ում։
17 տարեկան հասակում Արը տեղափոխվել էր Լոս Անջելես, որպեսզի զբաղվի իր երաժշտական կարիերայով։ Այնտեղ ընդգրկվել է լոսանջելեսյան «GothBoiClique» ռեփ կոլեկտիվի կազմ, դառնալով էմո ռեփի առաջին ներկայացուցիչներից մեկը ։
Սկիզբ (2015-2017)
2015 թվականին Լիլ Փիփը թողարկել է իր առաջին միքսթեյփը` «Lil Peep Part One»-ը, որն առաջին իսկ շաբաթում SoundCloud հարթակում հավաքել է 4000 լսում։ Այդ ամենից հետո թողարկեց «Feelz»-ը և ևս մեկ միքսթեյփ՝ «Live Forever»-ը ։
2016 թվականին թողարկեց ևս երկու միքսթեյփ՝ «Crybaby»-ն և «Hellboy»-ը ։
«Come Over When You’re Sober» (2017)
2017 թվականի հունիսի 2-ին իր ինստագրամյան էջում Փիփը հայտարարեց իր դեբյուտային` «Come Over When You’re Sober» ալբոմի մասին ։ Ալբոմը թողարկվեց օգոստոսի 15-ին ։ «Come Over When You’re Sober» ալբոմի աշնանային շրջագայությունը մեկնարկել է հոկտեմբերի 2-ին և պետք է ավարտվեր 2017-ի նոյեմբերի 16-ին, սակայն Փիփը կնքեց մահկանացուն նոյեմբերի 15-ին՝ թմրանյութերի չարաշահումից։
Տեսահոլովակներ
2017 թվականի հունիսի 8-ին Լիլ Փիփը թողարկեց «Benz Truck» երգի երաժշտական տեսահոլովակը։
Մինչ այդ, Լիլ Փիփը ինքնուրույն նկարահանել է իննը տեսահոլովակ՝ «Backseat», «Girls», «White Wine», «Gym Class», «Beamerboy», «Drugz», «Live Forever», «California World», «Your Eyes» և «White Tee» ։
2017 թվականի հուլիսի 27-ին Լիլ Փիփը թողարկեց «The Brightside» երգի տեսահոլովակը, որը նրա դեբյուտային ալբոմի երկրորդ սինգլն է ։
Երաժշտական ոճ
Լիլ Փիփը նկարագրվում է որպես «Soundcloud ռեփեր», իսկ իր երաժշտական ոճը ասոցացվում է լոու ֆայ ռեփի և էմո թրապի հետ ։ Գուստաֆի երգերը հիմնված են հարավային ռեփի և փոստհարդռոք ոճի վրա ։ Նյու Յորք Թայմս ամսագիրը նշել է, որ վերջին 24 ամիսների ընթացքում Փիփը «հանդես է գալիս ավելի մռայլ և դիմանկարային թողարկումներով, որը բնորոշ է Կուրտ Քոբեյնին» ։
Լիլ Փիփի երաժշտությունը պարունակում է լիրիկական թեմաներ՝ ինքնասպանություն, նախորդ հարաբերություններ, թմրադեղերի օգտագործում և կախարդություն։ Նրան անվանում էին «ապագայի էմո» ։
Նրա երաժշտական կարիերայի վրա ազդեցություն են ունեցել Գուչի Մենը, Riff Raff-ը, Red Hot Chili Peppers խումբը, Crystal Castles-ը, Seshollowaterboyz-ը, Rozz Dyliams-ը, My Chemical Romance և Panic! At the Disco խմբերը ։
Գուստավը տրոմբոն և տուբա երաժշտական գործիքների է տիրապետել ։
Անձնական կյանք
2017 թվականին Գուստավը ապրել է Լոնդոնում և անդամակցել է «GothBoiClique» և «Schemaposse» խմբերին ։
Զուգընկերուհու հետ բաժանումից հետո մոտ վեց տարի չի կարողացել շփվել մարդկանց հետ։
Հայտնի է եղել թմրանյութերի օգտագործմամբ, հատկապես ունեցել է կախվածություն կոկաինից և քսանաքսից. այդ փաստը նա պարբերաբար հիշատակում էր սոցցանցերի գրառումներում ։ Ինստագրամի գրառումներից մեկում հայտարարել էր, որ «արդյունավետ թմրամոլ» է և կոչ է արել հրաժարվել թմրանյութերից։
2017 թվականի օգոստոսին թվիթթերում հայտարարել է, որ բիսեքսուալ է ։
Մահ
2017 թվականի նոյեմբերին Արի մտերիմ ընկեր Ադամ Գրանդմեյսոնը հաղորդել է, որ Արը գտնվում է հիվանդանոցում չափազանց մեծ քանակությամբ թմրանյութի՝ կոկաինի և ֆենտանիլի օգտագործման արդյունքում։
Նոյեմբերի 15-ին Գուստավի մենեջերը հայտարարեց, որ Արը հիվանդանոցում կնքել է մահկանացուն ։ Մահը վրա է հասել Արիզոնայի Թուսոն քաղաքում սպասվելիք ելույթից առաջ ։ Գուստավ Արը 21 տարեկան էր։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի ռեփերներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երգահաններ Կատեգորիա:Ամերիկացի մոդելներ Կատեգորիա:Դեղերի չարաշահումից մահացածներ Կատեգորիա:Հիփ հոփ երաժիշտներ Կատեգորիա:Ալտերնատիվ ռոք երաժիշտներ Կատեգորիա:Մամբլ ռեփերներ Կատեգորիա:Բեմական կեղծանուններ Կատեգորիա:Ամերիկացի կոմպոզիտորներ Կատեգորիա:Ամերիկացի հիփ հոփ երաժիշտներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի ալտերնատիվ ռոք երաժիշտներ Կատեգորիա:Ամերիկացի երգիչներ Կատեգորիա:Շվեդ երգիչներ
Արմենակ Խախամյան
Արմենակ Խախամյան, հայ դեղագործ։
Կենսագրություն
Արմենակ Խախամյանը ծնվել է 1884 թվականին, Ան­կա­րա­յի նա­հան­գիի Կեսարիայի գավառի Կըր­շե­հիր քաղաքում։ Մանուկ հասակում տեղափոխվել է Կե­սա­րիա։ Ուսանել է Կեսարիայի ազգային վարժարաններում։ 1904 թվականին ավարտել է Կեսարիայի Սուրբ Կարապետի ժառանգավորաց բարձրագույն վարժարանը, 1908 թվականին՝ Բեյ­րու­թի Սեն Ժոզեֆ Ֆրանսիական համալսարանի բժշկական ֆակուլտետը։ Ուսանողական տարիներին զանազան պարբերականների աշխատակցել է գիտական, գրական և առողջապահական հոդվածներով։ Բժշկությամբ է զբաղվել Արևմ­տյան Հա­յաս­տա­նի քաղաքներում և մեծ համակրանքի արժանացել։ 1914 թվականին աշխատել է Կ. Պոլսի Կալեջիկ թաղամասում, եղել Հալքեվիի (Ժողովրդական տուն) բուժարանի և Բերա թաղամասի աղքատախնամ դարմանատան բժիշկ։ Կ. Պոլսում մեծ ժողովրդականություն է վայելել։ 1914 թվականին՝ Առա­ջին աշ­խարհամարտի ժամանակ, զորակոչվել է օսմանյան բանակ և զինվորական բժիշկ ծառայել՝ կապիտանի աստիճանով։ Եղել է Սիրիական ռազմաճակատում, գերի ընկել անգլիացիներին և որոշ ժամանակ մնացել Եգիպ­տո­սում։ Պատերազմի ավարտից հետո վերադարձել է Կ. Պոլիս։
1915 թվականին Կ. Պոլսի Կալաթա թաղամասում ձերբակալվել է և աքսորվել, ինչը պատճառ է դարձել, որ անունը հայտնվի տարբեր հեղինակների (օրինակ Արշակ Ալպոյաճյանի) նշած նահատակվածների ցուցակներում։ Հրաշքով փրկվելով կոտորածներից՝ վերադարձել է Կ. Պոլիս ու շարունակել զբաղվել բժշկությամբ։ Կ. Պոլսի Բարմաքկափու Իմամ փողոցում, ապա՝ Բերա թաղամասի Իսթիքլալ պողոտայում ունեցել է սեփական դարմանատուն կամ հիվանդանոց, որի ճակատին հայերեն գրված էր «Խա­խա­մյա­նի կլի­նիկ»։ 1940-ական թվականների սկզբին Երև­ա­նում բնակվող եղբորորդուն ուղարկած նամակում գրել է, որ Կ. Պոլսի հայերի վրա դրված պետական հարկերը այնքան մեծ են, որ ինքը մտածմունքներից ինֆարկտ է ստացել։
Մահ
Մահացել է 1944 թվականին, Կ. Պոլսում, սրտային հիվանդությունից՝ 60 տարեկանում։ Թաղվել է Կ. Պոլսի Շիշլիի ազգային գերեզմանոցում։
Ընտանիք
Որդին՝ Լևոն Արմենակի Խախամյանը ևս եղել է ներքին հիվանդությունների բժիշկ։ Երևանում ազգանվանակից ազգականներ ունի։
Գիտական գործունեություն
Գիտական պրպտումները վերաբերել են բժշկական էթիկայի, բժիշկ-գիտություն, բժիշկ-ճշմարտություն, բժիշկ-հիվանդ, բժիշկ-բժիշկ փոխհարաբերություններին։ Հրապարակախոսական ու բժշկական հոդվածներով և այլ ստեղծագործություններով թղթակցել է Բագարատ Թևյանի՝ Կ. Պոլսում լույս տեսնող «Եր­ջա­ն­կին Տա­րե­ցոյ­ցը» պարբերականին և այլ թերթերի։
Արտաքին հղումներ
Կատեգորիա:Հայ դեղագործներ Կատեգորիա:Կըրշեհիր քաղաքում ծնվածներ Կատեգորիա:1884 ծնունդներ Կատեգորիա:Կոստանդնուպոլիս քաղաքում մահացածներ Կատեգորիա:1944 մահեր
Գևորգ Խոռխոռունի
Գևորգ Խոռխոռունի (Խորխորյան, Հորհորյան) (մոտ 1890, Բրուսա - 1915), հայ բժիշկ։
Կենսագրություն
Գևորգ Խոռխոռունին ծնվել է մոտավորապես 1890 թվականին, Կոստանդնուպոլ­սում։ 1914 թվականին ավարտել է Կ. Պոլսի Օսմանյան կայսերական բժշկական վարժարանը։ Բժիշկ է աշխատել։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական բժիշկ ծառայել Երզնկայի բերդի հիվանդանոցում՝ կապիտանի աստիճանով։
1915 թվականի փետր­վա­րի 25-ին կամ 1916 թվականի մար­տի 7-ին, Երզն­կայում մահացել է ժանտախտից՝ մոտ 25 տարեկանում։
Արտաքին հղումներ
Կատեգորիա:Հայ բժիշկներ Կատեգորիա:Կոստանդնուպոլիս քաղաքում ծնվածներ Կատեգորիա:Հայոց ցեղասպանության զոհեր Կատեգորիա:Երզնկա քաղաքում մահացածներ Կատեգորիա:Խորխոռունիներ
Սևի Սորու Չինարկա
Սևի Սորու Չինարկա (Sevi-Sorru-Cinarca), կանտոն Ֆրանսիայի Հարավային Կորսիկայի գավառում։ Կանտոնն ամբողջությամբ գտնվում է Այաչչո շրջանում ։ Այն ձևավորվել է 2015 թվականին։ Սևի Սորու Չինարկա կանտոնը դեպարտամենտի ամենախտաբնակն ու ամենամեծ տարածք ունեցողն է։
Համայնքի INSEE կոդ՝ 2A10։
Պատմություն
2013 թվականի մայիսի 17-ի օրենքով Հարավային Կորսիկա դեպարտամենտում 2014 թվականի փետրվարի 14-ից կանտոնների թիվը պակասեց 22-ից մինչև 11։ Նոր տարածքային բաժանումն ուժի մեջ մտավ 2015 թվականի ընտրություններից հետո ։
Կանտոնի կոմունաներ
Կանտոնի կազմի մեջ են մտնում 33 կոմունաներ, որից գլխավորը Կարժեզն է։
Մարքեթինգային պլան
Մարքեթինգային պլանավորման տարատեսակներ
Ավանդական պլանավորման դեպքում պլաններն սովորաբար տեսականացվում են՝ կախված այն բանից, թե որքան ժամանակի համար են նրանք հաշվարկված, օրինակ.
Մարքեթինգային պլանի բաղկացուցիչներ
Մարքեթինգային պլանը ներառում է վեց տարր. իրավիճակի վերլուծություն, նպատակներ, ռազմավարություն, մարտավարություն, բյուջե և վերահսկողություն:
Արտաքին հղումներ
Կատեգորիա:Մարքեթինգ Կատեգորիա:Պլանավորում
Բիզնես էթիկա
Բիզնես էթիկան (նաև հայտնի որպես գործարար էթիկա, կորպորատիվ էթիկա), կիրառական էթիկայի կամ մասնագիտական էթիկայի տեսակ, որը վերլուծում է բարոյական սկզբունքներն ու խնդիրները, որոնք կարող են ծագել գործարար միջավայրում։ Այն կիրառվում է գործարար վարքագծի բոլոր ոլորտներում և վերաբերում է ինչպես անհատների, այնպես էլ կազմակերպությունների վարքագծին ։ Այս էթիկաները ծագում են անհատներից, կազմակերպություններից կամ իրավական համակարգից։ Այս նորմերը, արժեքները, բարոյական և ոչ բարոյական մեթոդները կիրառվում են բիզնեսը կառավարելու համար։ Դրանք օգնում են այդ բիզնեսներին առավել սերտ կապ պահպանել իրենց հետաքրքրված կողմերի միջև ։
Բիզնես էթիկան ներկայացնում է ժամանակակից կազմակերպական ստանդարտներ, սկզբունքներ, արժեքների և նորմերի համախումբ, որոնք կարգավորում են անհատների գործողություններն ու վարքագիծը բիզնեսի կազմակերպման գործում։ Բիզնես էթիկան ունի երկու տարատեսակ՝ նորմատիվ բիզնես էթիկա կամ նկարագրողական բիզնես էթիկա։ Որպես կորպորատիվ գործունեություն և պրոֆեսիոնալ մասնագիտացում՝ ոլորտը, առաջին հերթին, նորմատիվ է։ Գիտնականները, որոնք փորձում են հասկանալ գործարար վարքագիծը, կիրառում են նկարագրողական մեթոդները։ Բիզնես էթիկայի հետ կապված խնդիրների ոլորտն ու քանակը ներկայացնում են առավելագույն շահույթի ձգտելու և ոչ տնտեսական խնդիրների փոխազդեցությունը։
Բիզնես էթիկայի նկատմամաբ հետաքրքրությունն առավել սկսել է արտահայտվել 1980-ական և 1990-ական թվականներին ինչպես խոշոր կորպորացիաներում, այնպես էլ գիտական շրջանակներում։ Օրինակ, շատ խոշոր կազմակերպություններ այսօր ներկայացնում են իրենց ոչ տնտեսական արժեքների նկատմամբ հետաքրքրվածությունը էթիկայի կաննների և սոցիալական պատասխանատվության անունների ներքո։
Համաձայն Բիզնես էթիկայի ամսագրի՝ «"Բարոյական վարքածի վերահսկողությունը ամենատարածված և համալիր խնդիրներից մեկն է, որ այսօր հանիդպում է բիզնեսում"» :
Արտաքին հղումներ
Կատեգորիա:Էթիկա
Գուստավա Կելեր
Գուստավա Կելեր (Gustava Kahler, ծննդյան անունը՝ Այգներ (Aigner), ), ավստրիացի երկրաբան, հնէաբան։ Հայտնի է եղել Ֆրանց Հերիչի և ամուսնու՝ Ֆրանց Կելերի հետ համատեղ աշխատանքի համար։ Գրապտոլիտների հայտնաբերման համար նրա նախկին ուսանողուհի Իդա Պելցմանը երկու տեսակ անվանել է նրա պատվին ։
Կենսագրություն
Գիտական աստիճան ստանալուց հետո հինգ տարի Զալցբուրգում դասավանդել է աղջիկների «Realgymnasium»-ում։ Ի սկզբանե Գուստավան նախատեսել էր ուսումնասիրել բուսաբանություն. երկրաբանության հանդեպ հետաքրքրություն նրա մեջ սերմանել է Ֆրանց Հերիչը։ 1935 թվականին Գուստավան ամուսնացել է բանկիր Ֆրանց Կելերի հետ՝ երիտասարդ երկրաբան, ով իր դոկտորականը պաշտպանել էր 1931 թվականին և աշխատում էր Հերիչի խմբում։ Ֆրանց Կելերը Կլագենֆուրտում, Նորվեգիայում, Կարինտիա շրջանում աշխատել է որպես երկրաբան, Երկրորդ համաշխարհային պատերազմից հետո՝ 1947 թվականին նշանակվել է պետական երկրաբան ։ Գուստավան համարվում է Հերիչի և ամուսնու բազմաթիվ աշխատությունների համահեղինակ, ինչպես նաև նրանց օժանդակել է Ֆուզուլինիդի համակարգված ուսումնասիրության հարցում։ Նրանց ուսումնասիրություններն ու հրատարակությունները ներառում են Կարնիյան Ալպերի ուշ պալեոզոյան դարաշրջանի շերտագրությունը ։ 1937 թվականին Այգներն ու Կելերը «Pseudoschwagerina» տեսակը բաժանել են 5 ենթախմբերի, խմբերից մեկի համար ընտրել են «Zellia» անունը ։
1979 թվականի հունիսին Գրացի համալսարանում Գուստավային պաշտոնապես հանձնել են Ակադեմիական ասոցիացիայի Պատվո նշան ։ Գրապտոլիտների առաջին հայտնաբերման համար նրա նախկին ուսանողուհի Իդա Պելցմանը երկու տեսակ անվանել է նրա պատվին ։
Գուստավա Կելեր-Այգներն ունեցել է երեք դուստր։ Առաջնեկը ծնվել է 1937 թվականին։ Գուստավան երեք անգամ լուրջ վիրահատության է ենթարկվել և մահացել է երկարատև հիվանդությունից հետո 1987 թվականի մարտի 22-ին ։
Ծանոթագրություններ
Կատեգորիա:Ավստրիացի հնէաբաններ Կատեգորիա:Ավստրիացի երկրաբաններ
Մանտենե Մոնլեն
Մանտենե Մոնլեն (Mantenay-Montlin)), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիրյո լե Գրան կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01230։
Աշխարհագրություն
Կոմունան Փարիզ քաղաքից գտնվում է 340 կմ հարավ-արևելք, դեպի արևելք՝ Լիոն քաղաք, 80 կմ է և 27 կմ հարավ-արևելք Բուրկ ան Բրեսից ։
Կոմունայի հարավից ձգվում է Ռեսուզ գետը։
Բնակչություն
Կոմունայի բնակչությունը 2010 թվականին կազմել է 288 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 169 մարդկանցից 118-ը տնտեսապես ակտիվ են եղել, 51-ը՝ պասիվ (ակտիվության ցուցանիշը` 69,8 է, 1999 թվականին՝ 72,3%)։ 118 ակտիվ բնակիչներից աշխատել են 114-ը (58 տղամարդ, 56 կին), գործազուրկ է եղել 4 մարդ (2 տղամարդ և 2 կին)։ 51 պասիվներից 14 հոգի եղել են աշակերտ կամ ուսանող, 24-ը՝ թոշակառու, 13 մարդ պասիվ են եղել այլ պատճառներով ։
Բյույուքչեքմեջե
Բյույուքչեքմեջե (Büyükçekmece), շրջան Ստամբուլի մարզի հարավարևմտյան, եվրոպական հատվածում՝ Մարմարա ծովի ափին։ Շրջանը համարվում է Ստամբուլի արդյունաբերական սիրտը։ Տարածքը, որտեղ ներկայումս գտնվում է շրջանը, մի քանի անգամ վերաբնակեցվել է։ Ենթադրաբար այս վայրում եղել է հունական Աֆիրա գաղութը։ Բյույուքչեքմեջեն գտնվում է Մարմարա ծովի հատված հանդիսացող ծոցի ափին։ Միմար Սինանը կառուցել է կամուրջ ծոցի վրա, որն առանձնացրել է ծովը ծոցից։ Շրջանի տարածքում առկա են նաև քարվանսարայների հետքեր, ինչը նշանակում է, որ Բյույուքչեքմեջեն եղել է Եվրոպային կապող տրանսպորտային ճանապարհի մի մաս։ Օսմանյան կայսրության կողմից գրավվելուց հետո, տարածքում բնակչություն չի եղել, և արհեստական անտառ է տնկվել։ Բյույուքչեքմեջեում են գտնվում նաև Ստամբուլի մեծահարուստների առանձնատները։ Այն հայտնի հանգստավայր է եղել մինչև 1970-ական թվականները։ Բյույուքչեքմեջեում ներկայումս գտնվում են Ստամբուլի արդյունաբերական գրեթե բոլոր գործարանները։ Այստեղ բնակվում են հիմնականում Անատոլիայից ներգաղթած միգրանտները։ Բյույուքչեքմեջում և Մարմարա ծովը, և ծոցը, խիստ աղտոտված են։
Արտաքին հղումներ
Կատեգորիա:Ստամբուլի նահանգի բնակավայրեր Կատեգորիա:Թուրքիայի ծովափնյա հանգստավայրեր Կատեգորիա:Թուրքիայի քաղաքներ
Հողի բերրիություն
Հողի բերրիություն, հողի հատկություն, որով բույսն ապահովվում է յուրացվող սննդանյութերով, խոնավությամբ, օդով և դառնում բերքատու։ Տարբերում են. Հողի բերրիության կարևորագույն գործոններն են. բույսերին անհրաժեշտ սննդանյութերի պարունակությունը, մատչելի խոնավության առկայությունը, դրա կայուն մակարդակը, հողի օդային ռեժիմը (արմատային համակարգի լավ զարգացման, ինչպես նաև մանրէների կենսագործունեության համար), հողի մեխանիկական կազմը, կառուցվածքը և ռեակցիան, թունավոր նյութերի պարունակությունը և այլն։ Հողի բերրիությունը կախված է հող առաջացնող գործոններից՝ կլիմայից, հողառաջացնող ապարներից, բնական և մշակովի բուսականությունից, ռելիեֆից, բայց առանձնակի նշանակություն ունի հողօգտագործման բնույթը։ Բերքատու, հարուստ հողերը պարունակում են մեծ քանակությամբ հումուս (5-40%), ազոտական, ֆոսֆորական, կալիումական միացություններ, որոնք բույսերին մատչելի են միայն շարժուն վիճակում։ Հողի հումուսը, որը բերրիության ցուցանիշն է, անմիջապես բույսին սնել չի կարող, այն մշակման ընթացքում տարրալուծվում է՝ ազատելով ազոտը, ֆոսֆորը, կալիումը, որոնցով և բույսերը սնվում են։ Բերքատվության բարձրացման համար անհրաժեշտ է հողն ապահովել այդ կարևվոր տարրերով, ինչպես նաև միկրոտարրերով (Տ, Mo, Fe, Cu, Zn)։ Բացի այդ անհրաժեշտ է ապահովել հողի ջրակլանունակությունը, օդի ազատ շրջանառությունը, բարելավել ստրուկտուրան և այլն՝ կիրառելով գիտականորեն հիմնավորված, յուրաքանչյուր շրջանի հողակլիմայական պայմաններին համապատասխան ագրոտեխնիկա՝ ցանքաշրջանառության, պարարտացման ճիշտ համակարգ, հողի մշակումː
Կատեգորիա:Հող Կատեգորիա:Հողագիտություն
Շմավոն Շմավոնյան
Շմավոն Ռաֆիկի Շմավոնյան, հայ նկարիչ, Հայաստանի Հանրապետության վաստակավոր նկարիչ (2011)։
Կենսագրություն
Շմավոն Շմավոնյանը ծնվել է 1953 թվականին Արարատի մարզի Վերին Արտաշատ գյուղում։ Սերում է Տեր-Շմավոնյանների ակնառու գերդաստանից, որոնք Հայաստան են եկել Խոյից ու Սալմաստից 1828 թվականի Թուրքմենչայի պայմանագրի ստորագրումից հետո և հաստատվել են Արարատյան դաշտում՝ նախկինում Ղամարլու, ներկայումս՝ Արտաշատի Վերին Արտաշատ գյուղում ։
Նկարել սկսել է յոթ տարեկանից ։ 1971-1975 թվականներին սովորել է Փանոս Թերլեմեզյանի անվան գեղարվեստի ուսումնարանում։
Շմավոնյանի «Հավերժություն» կտավը՝ նվիրված 2001 թվականի սեպտեմբերի 11-ի արհավիրքի ժամանակ զոհված լոսանջելեսցի հրշեջների և ոստիկանների ընտանիքներին, գտնվում է Լոս Անջելեսի Գլենդել քաղաքի քաղաքապետարանում։ Նրա կտավներից գտնվում են ԱՄՆ-ի Սենատում, իսկ «Հույս» կտավը՝ Գլենդելի Մեմորիալ հիվանդանոցում։
2014 թվականին Մահթումկուլի Ֆրագիին նվիրված միջոցառումների շրջանակներում հայկական պատվիրակությունը Թուրքմենստանին է նվիրել Շմավոն Շմավոնյանի «Երկնային նժույգի թռիչքը» կտավը ։
2011 թվականին Հայաստանի Նախագահի հրամանագրով շնորհվել է Հայաստանի վաստակավոր նկարչի պատվավոր կորում։
Մեջբերումներ Շմավոն Շմավոնյանի մասին
«Շմավոնյանի նկարներին նայելով` տեսնում ենք իմպրեսիոնիզմի, նաև Մարկ Շագալի ազդեցության արտացոլանք։
Նա այս ոճը ստեղծում է օգտագործելով իր ներկապնակի վառ գույները, և վրձնի կախարդական բծերը ստեղծում են մեզ ճանաչելի թեմաներ։ Նրա կտավների թեմաներից են հայրենի բնաշխարհը, ժողովրդական տոները՝ ազգային տարազներով աղջիկների պարը։ Շմավոնյանը սիրում է իր ներկապնակը և միաժամանակ աշխատում է մի քանի կտավի վրա։ Նա համոզված է, որ իր վրձնի տեխնիկան կդառնա ճանաչված և ընդունելի ոճ։
Իր անցած ուղով՝ Շմավոնյանը Սարյանի հետևորդն է» ։
Ջուդի Սեկլեր
«Շմավոն Շմավոնյանը հպարտորեն կանգնած է «Արվեստի ցերեկույթի» ժամանակ բացված իր կտավի մոտ, որը նվիրատվություն է Գլենդելի Մեմորիալ առողջապահական հիմնադրամին։ Շմավոնյանը ստանձնել էր ստեղծելու այս կտավն անցած աշնանը։
Կտավը կկախվի կրիտիկական թերապիայի բաժանմունքի դիմաց։
Մենք ցանկացանք այնպիսի մի կտավ, որը մարդկանց դժվար իրավիճակներում հանգստություն և խաղաղություն կբերի։
Սիրտս բաբախեց և աչքերս արցունքով լցվեցին, երբ առաջին անգամ տեսա այս կտավը» ։
Ջոյս Ռուդոլֆ
Արտաքին հղումներ
Կատեգորիա:Հայ նկարիչներ Կատեգորիա:1953 ծնունդներ Կատեգորիա:Փետրվարի 22 ծնունդներ Կատեգորիա:ՀՀ վաստակավոր նկարիչներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Սուրբ Մեսրոպ Մաշտոցի անվան շքանշանակիրներ
Bangerz (ալբոմ, Մայլի Սայրուս)
Bangerz, ամերիկացի երգչուհի Մայլի Սայրուսի չորրորդ ստուդիական ալբոմը։ Այն թողարկվել է 2013 թվականի հոկտեմբերի 14-ին RCA Records-ի օժանդակությամբ։ Սայրուսը այս ժամանահատվածում ձգտել է վերականգնել իր երաժշտական կարիերան դերասանական կարիերայի փոխարեն։ Նա պլանավորել էր դեռ 2012 թվականին ձայնագրել ալբոմը, սակայն նախապատրաստական աշխատանքները ձգձգվեց մինչ 2013 թվականը։ Այդ ժամանակվանից նա աշխատում էր RCA Records-ի հետ համատեղ։ Սայրուսի նկարագրությամբ, Bangerz-ը հանդես է գալիս «հարավային կեղտոտ հիփ-հոփ» ոճում, որը նկարագրում է իր արդեն մեծ և հասուն տարիքը։ Սայրուսը և Mike Will Made It-ը ալբոմի ստեղծման համար համագործակցեցին այնպիսի պրոդյուսերների հետ ինչպիսիք են Սիրքութը, Ֆարել Ուիլյամսը և Ուիլ Այ Էմը։ Նրանք այս խումբը հավաքել էին Մայլիի աշխատանքին նոր հնչյունավորում տալու համար։ Ալբոմի վոկալային հյուրերն են փոփ երգչուհիԲրիթնի Սփիրսը, ռեփերներ Ֆրենչ Մոնտանան, Ֆյուչուրը, Լյուդաքրիսը և Նելլին։
Bangerz-ը քննադատների կողմից ստացել է դրական արձագանք։ Նրանք բարձր են գնահատել Սայրուսի նոր թիմի փոփոխություններն ու կատարյալ աշխատանքը։ Ալբոմը ԱՄՆ-ի Billboard 200-ի առաջին հորիզոնականն է զբաղեցրել և վաճառվել 270.000 օրինակով։ Այդպես, այն դարձել է Սայրուսի հինգերորդ անընդմեջ թվային համար մեկ ալբոմը, ներառելով նախորդ սետղծագործությունը, որտեղ նա հանդես է եկել իր Հաննահ Մոնթանա կերպարով։ Ալբոմը ստացել է Գրեմմի արձանիկ նոմինացվելով «լավագույն փոփ վոկալ ալբոմ» անվանակարգում, որը Մայլիի առաջին հաղթանակն էր Գրեմմիում։
"We Can't Stop''- թողարկվել է 2013 թվականի հունիսի 3-ին, ոչպես ալբոմի լիդ սինգլ և ամերիկյան Billboard Hot 100-ում զբաղեցրել երկրորդ հորիզոնականը։ Ալբոմի երկրորդ սինգլը "Wrecking Ball"-ը թողարկվել է 2013 թվականի օգոստոսի 25-ին և դարձել Սայրուսի առաջին սինգլը, որը զբաղեցրել է առաջին հորիզոնականը ԱՄՆ-ում։ Տեսահոլովակը Vevo հավաքել է ռեկորդային դիտումներ։ Այն հատել է մինչև 100 միլիոն դիտումների քանակը, որի չափանիշները համապատասխանում են Ադելի Hello տեսահոլովակին։ Այն նաև 2014 թվականի MTV Video Music Awards մրցանակաբաշխության ժամանակ նոմինացված է եղել «Video of The Year» անվանակարգում և հաղթել այն։ «Adore You» թողարկվել է 2013 թվականիդեկտեմբերի 17-ին, որպես ալբոմի երրորդ սինգլ։ Այն Billboard Hot 100 հիթ-շքերթում զբաղեցրել է 21-րդ հորիզոնականը։
Հետարտադրություն և արտադրություն
Մայլին երաժշտությունը նկարագրել է, որպես «կեղտոտ հարավային հիփ-հոփ» և հիփ-հոփի ելևէջները խառնել է քանթրիի ելևէջներին։ Արդյունքը նա անվանել է «լավ հիբրիդ» ։ Այս համադրությունը ստանալու համար Մայլին աշխատել է հիփ-հոփ պրոդյուսեր Mike Will Made It-ի, Մեք Միլլերի, Ֆարել Ուիլիամսի և այլոց հետ։ Մայլին ավելացրել է նաև, որ իր չորրորդ ալբոմը կստիպի լռեցնել բոլորին։ Պրոդյուսեր Շոն Գարրեթթը ալբոմն անվանել է «զվարճալի և հուզիչ» ։ Իսկ Mike Will Made It-ը բացատրել է, որ ալբոմի անվանումն ընտրել են, հասկանալով, որ «ամբողջ ալբոմը նման է բանդիտների» ։
Կոմպոզիցիա
Bengerz-ը բացառապես փոփ ալբոմ է, որը ներառում է հիփ-հոփ և քանթրի էլեմենտներ ։ The Ellen DeGeneres Show-ի ընթացքում տված հարցազրույցում Էլլենը Մայլիին հարցրել է, թե արդյո՞ք ձայնագրման ոգեշնչումը կապված է իր և Լիամ Հեմսֆորթի հարաբերությունների հետ։ Մայլին ի պատասխան ասել է․«Ամբողջ ալբոմը մի պատմություն է, որը սկսվում է «Adore You»-ով և վերջանում «Someone Else»․․․․ Ես մտածում եմ, որ հասկանում էի, թե կյանքս ինչ ուղիով է գնում ։»
Քննադատական կարծիքներ
Bengerz-ը հիմնականում ստացել է դրականին խառնված քննադատություններ երաժշտական քննադատների կողմից։ Metacritic-ը ալբոմը գնահատել է բոլոր 100 վարկանշային գնահատականներից միջինում 61, որը բավարար արդյունք է։ Այս գնահատականը կազմվել է 21 քննադատականների կողմից ։ Billboard-ից Ջեյսոն Լիսփութսն ալբոմն անվանել է «կատաղի անհատականություն»։ Նա նաև ավելացրել է, որ ալբոմը 2013 թվականի «ո՛չ լավ, ո՛չ վատ արտադրություն է», իսկ «Wrecking Ball »-ը Մայլիի ամենահաջողված ստեղծագործությունն է։ Նիք Կատուչին «Entertainment Weekly»-ից նկարագրել է ալբոմը, որպես «լիովին թարմ» և «փոփ բլից է հիփ-հոփ գունավոր արտադրություն»։
Ծանոթագրություններ
Կատեգորիա:Մայլի Սայրուսի երգեր Կատեգորիա:Անգլալեզու ալբոմներ Կատեգորիա:RCA Records ալբոմներ
Լեոնիդաս I
Լեոնիդաս I (Λεωνίδας Α΄), Սպարտայի ռազմիկ-արքա, որն իշխել է մ․թ․ա․ 491-480 թվականներին։ Նա սերել է Ագիադների արքայատոհմից և եղել է 17-րդ ժառանգը։ Նրա տոհմը համարվել է Հերակլեսի և Կադմոսի ժառանգների տոհմ։ Եղել է Գորգոյի ամուսինը, որը Կլեոմենես I արքայի դուստրն էր։ Լեոնիդասը մասնակցել է հունա-պարսկան երկրորդ պատերազմում, որի ժամանակ առաջնորդել է հունական միացյալ զորքերը և զոհվել Թերմոպիլեի ճակատամարտում՝ պարսիկներից պաշտպանելով նեղ կիրճ-անցումը ։
Կենսագրություն
Լեոնիդաս I-ը եղել է Անակսանդրիդ II-ի 4 որդիներից 3-րդը, սակայն Կլեոմենես I-ի և Դորեիուսի մահից հետո ընդունել է արքայական իշխանությունը։
Իր գահակալման տասը տարիների ընթացքում նա ոչ մի նշանակալի բան չի արել, սակայն անմահացրել է իր անունը Թերմոպիլեի ճակատամարտում ։ Նա 6 հազար մարտիկների (այդ թվում՝ 300 սպարտացիներից կազմված անձնական գվարդիայի) հետ պաշտպանել է Թերմոպիլե կիրճը պարսկական զորքերի հարձակումից։ Աքեմենյան Պարսկաստանի արքա Քսերքսես I-ը մ․թ․ա․ 480 թվականի ամռանը հարձակվել է Հունաստանի վրա։ Նրան ընդառաջ է եկել Լեոնիդաս I-ը 300 սպարտացիներից բաղկացած ջոկատով և այլ քաղաքներից հավաքված 5620 մարտիկներով։ Հույներն ամրացել են Թերմոպիլե կիրճում՝ հնարավորինս երկար այդ նեղ անցումը պաշտպանելու մտադրությամբ․ այն ամենակարճ ուղին էր, որը տանում էր դեպի երկրի խորքը։
Պարսից 200-հազարանոց բանակը երկու օր շարունակ անհաջող հարձակումներ է իրականացրել Թերմոպիլե կիրճի ուղղությամբ։ Սակայն դավաճան Էֆիալթեսը պարսկական «անմահների» ջոկատին լեռնային արահետով անց է կացրել Լեոնիդասի զորքերի թիկունք՝ վերջիններիս այնտեղից հարվածելու նպատակով։ Տեղեկանալով այդ մասին՝ Լեոնիդասը զորքի մեծ մասին ուղարկել է երկրի խորքերը, իսկ ինքն իր 300 թիկնապահների հետ մասին մնացել կիրճում։ Հայտարարելով, որ Լեոնիդասին միայնակ չեն թողնի՝ սեփական կամքով Լեոնիդասի մոտ են մնում նաև 700 ֆեսպիներ, որոնց ղեկավարն էր Դեմոֆիլան, և 400 թեբեացիներ՝ Լեոնտիադայի ղեկավարությամբ։ Լեոնիդասը գրոհել է պարսիկների վրա և անհավասար մարտում զոհվել։ Բարկացած Քսերքսես I-ը հրամայել է գտնել Լեոնիդասի մարմինը, կտրել նրա գլուխը և դնել ցցի վրա, իսկ մարմինն ամրացնել անձնական նավին։
Լեոնիդաս I-ն արվեստում
Լեոնիդաս թագավորը Վալերիո Մանֆրեդի «Սպարտացին» վեպի (բնօրինակ անվանումը՝ «Թալոսի վահան», «Lo scudo di Talos») կերպարներից մեկն է։
Լեոնիդասը Թերմոպիլեի ճակատամարտի և դրան նախորդող իրադարձությունների մասին պատմող երկու ֆիլմերի գլխավոր կերպարն է։ Այդ ֆիլմերն են 1962 թվականին նկարահանված «300 սպարտացիները», որտեղ նրա դերակատարը եղել է Ռիչարդ Էգանը և 2006 թվականին նկարահանված «300 սպարտացիները», որտեղ նրան մարմնավորել է Ջերարդ Բաթլերը։
Արտաքին հղումներ
Կատեգորիա:Հին հույներ Կատեգորիա:Մ․թ․ա․ 6-րդ դարի ծնունդներ Կատեգորիա:Օգոստոսի 11 մահեր Կատեգորիա:Մ․թ․ա․480 թվականի մահեր Կատեգորիա:Սպարտայի արքաներ
Վիլյամ Օսլեր
Սըր Վիլյամ Օսլեր, կանադացի բժիշկ։
Լոնդոնի թագավորական ընկերության անդամ է (1898) ։
Կենսագրություն
1870 թվականին ավարտել է Տորոնտոյի բժշկական դպրոցը, որից հետո ընդունվել է ՄաքԳիլի համալսարան, որտեղ էլ 1872 թվականին ստացել է բժշկական գիտությունների դոկտորի կոչում։ Վերապատրաստում է անցել Լոնդոնի, Բեռլինի, Լայպցիգի, Վիեննայի լաբարատորիաներում և կլինիկաներում (բուժահետազոտական հիմնարկ՝ ուսանելով Ջոն Բարդոն-Սանդերսոնի, Ռուդոլֆ Վիրխովի, Լյուդվիգ Տրաուբեի, Ֆրեդրիխ Ֆրերիկսի, Բերնգրադ ֆոն Լանգենբեկի, Ֆ. Գեբրիի, Կարլ ֆոն Ռոկիտանսկի և այլոց մոտ։ Վերադառնալով Կանադա՝ 1875 թվականին Օսլերը դառնում է ՄաքԳիլի համալսարանի՝ ներքին հիվանդությունների ամբիոնի պրոֆեսոր։ Ջորջ Հոպկինս հիվանդանոցի հիմնադիրներից մեկն է(1889 թվական)։
Գիտական գործունեություն
Օսլերին է պատկանում բազմաթիվ հայտնի և կարևոր ուսումնասիրություններ։ 1873 թվականին նա մանրամասն նկարագրել է թրոմբոցիտները, 1876 թվականին ներկայացրել է ֆիլյատրոզի հարուցիչ հանդիսացող նոր տեսակի տրեմատոդները, որի արդյունքում էլ այն կոչվեց «Օսլերի ֆիլյարա»։ 1885 թվականին տվեց սրտի սրտի փականներ բորբոքմամբ ուղեկցվող էնդոկարդիտի նկարագիրը և նշել, որ մատներին կարմիր ցանի առաջացումը, այսուհետ «Օսլերի ախտանիշ», հանդիսանում է միկրոէմբոլայի նշան, 1892 թվականին նկարագրել է բրոնխիալ ասթմայի նոպաները՝ շնչառական ուղիներում ստամոքսահյութի թթվայնության արտածծման առաջացումով։ Նույն թվականին ուսումնասիրել է բորբոքված աղիների ախտանիշը և նկարագրել այն, որպես «լորձոտ կոլիտ՝ հաստ աղիքի բորբոքում»։ 1911 թվականին գիտության մեջ ունեցած վաստակի համար Վիլյամ Օսլերին շնորհվեց բարոնետի կոչում։ 1913 թվականին կարդացել է Սելիմանյան դասախոսություն։
Օսլերի մեծ ճանաչում ունեցած աֆորիզմները՝
Հիշատակ
Ամերիկացի նյարդավիրաբույժ Հարվի Կուշինգի «Սեր Վիլյամ Օսլերի կյանքը» գիրքը (The Life of Sir William Osler ) 1926 թվականին արժանացել է Պուլիցերյան մրցանակի և հանդիսանում է 20-րդ դարի լավագույն բժշկական կենսագրություն։
Գրականություն
Կատեգորիա:Լոնդոնի թագավորական ընկերության անդամներ Կատեգորիա:Կանադացի բժիշկներ Կատեգորիա:Ամերիկյան փիլիսոփայական ընկերության անդամներ
Ֆուտբոլի պատմություն (մինչև 1950)
Ֆուտբոլի պատմությունը մինչև 1950 թվականը, սկիզբ է առնում միջնադարյան ֆուտբոլից։ Ֆուտբոլի առաջին միասնական կանոնները ձևավորվել են մասնավոր դպրոցներում, ինչպես նաև Օքսֆորդի ու Քեմբրիջի համալսարանների թիմերում։ Ֆուտբոլային կանոնների լավացման առաջին փորձը եղել է 1846 թվականին, երբ հրապարակվեց «Քեմբրիջյան կանոնները», որն արժանացել է շատ ակումբների հավանությանը։ Ներկայիս Ֆուտբոլային ասոցիացիան հիմնված է Անգլիայի ֆուտբոլային ասոցիացիայի վրա, որը ձևավորվել է 1863 թվականին Անգլիայում գնդակով խաղերի բազմաթիվ ձևերի ստանդարտացման ջանքերի շնորհիվ։ Դա հնարավորություն տվեց, որ ակումբների հանդիպումներն ընթանան առանց վեճերի և կռիվների։ Ասոցիացիայի հինգերորդ հանդիպումից հետո ռեգբիի և ֆուտբոլի կանոնների միջև բախում է տեղի ունեցել։ Այն ժամանակ ֆուտբոլային ակումբները անկախ էին և կանոնները հաստատվում էին խաղը սկսելուց առաջ ընդհանուր համաձայնության գալով։
Ֆուտբոլն օլիմպիական մարզաձև է դարձել 1900 թվականի երկրորդ ամառային Օլիմպիական խաղերից հետո:
Առաջին միասնական կանոններ
1830-1850 թվականներին հաշվարվում էր 70-ից ավելի թիմեր: Նրանք կարող էին ներկայացնել առանձին տղամարդկանց ակումբներ, գարեջրատներ, ամբողջական գյուղեր և երբեմն նույն մասնագիտություն ունեցող երիտասարդներին էին իրար հետ թիմեր կազմում։ Նմանատիպ խաղերը հաճախ գրավում էին մարդկանց, քանի որ խաղադրույք էին կատարում։ Կանոնները քննարկվում էին խաղի սկզբից առաջ, իսկ խաղը հետևում էին ընտրված երկու թիմերից դատավորը և միջնորդ մրցավարը:
1857 թվականին Շեֆիլդում միջին դասի երիտասարդները, որոնք դրանից առաջ ստեղծել էին տեղական կրիկետի ակումբը, հիմնադրել են աշխարհում հնագույն ֆուտբոլային ակումբը՝ «Շեֆիլդը»: Մի տարի անց խաղացողները սահմանել են մի քանի հիմնական կանոններ, որոնք ստեղծել էին հենց իրենք: Ֆուտբոլը հետզհետե գրավում էր տեղի երիտասարդությանը, 1862 թվականին շեֆիլդական ակումբը հրապարակել է իրենց կանոնները բրոշյուրի տեսքով: Իր մասնակիցները անցկացնում էին «տասնմեկը տասնմեկի» խաղեր, այն ժամանակ, երբ ուրիշ տեղական մրցումներում դաշտ կարող էին դուրս գալ 14 և ավելի խաղացողներ յուրաքանչյուր կողմից:
Ֆուտբոլի աճող հանրաճանաչությունը խաղացողներին ստիպեց միասնական կանոնակարգ մշակել: «Թայմս», «Ֆիլդ», «Բելս լայֆ» թերթերում սկսեցին հրատարակել ֆուտբոլիստների նամակները, որոնք կարծում էին, որ ֆուտբոլի հետագա զարգացումն անհնար է, եթե չլինեն որոշված պարզորոշ և բոլորի կողմից հաստատված կանոնները: 1962 թվականին Ջոն Տրիգը հրատարակեց ֆուտբոլի առաջին կանոնները, որոնք անվանեցին «ամենահեշտ խաղը» :
Անգլիայի ֆուտբոլային միություն
1863 թվականի աշնանը Կոբ Մորիլը իր նամակում սպորտային թերթում` «Բելս լայֆ»-ում առաջարկեց ակումբների ներկայացուցիչների անդամներին հավաքվել և ստեղծել ֆուտբոլային կանոնակարգը:
1863 թվականի հոկտեմբերի 26-ին (ուրիշ տվյալներով 1963 թվականի հոկտեմբերի 23-ին) 11 լոնդոնական ակումբների ներկայացուցիչները (լոնդոնական ֆուտբոլի ակումբների, նաև Քեմբրիջի և Օքսֆորդի ներկայացուցիչները) հավաքվել էին, որպեսզի ընդհանուր հայտարարի բերեին ընդհանրապես իրարից տարբերվող կանոնները: Տվյալ հանդիպման գլխավոր նպատակը կայանում էր նրանում, որ ակումբները միմյանց միջև խաղեր էին անցկացնում, ամեն անգամ համաձայնության չգալով վիճում էին և հետո նույնիսկ չէին մտածում համաձայնության գալու մասին: Այս հանդիպման շնորհիվ որոշեցին համախմբվել և կանոնները պարտադիր դարձնել բոլոր թիմերի և խաղացողների համար։ Ստեղծվեց նաև ֆուտբոլային միություն, որը պետք է հսկեր խաղի ընթացքը: Այդ օրը կարելի է համարել ժամանակակից ֆուտբոլի ծննդյան օր, քանի որ այդ հանդիպման շրջանակներում ստեղծվեցին խաղի կանոնները պահպանելու և վերահսկելու ինստիտուտը : Ստեղծվեց Անգլիայի ֆուտբոլային միությունը: Հանդիպումների շրջանակներում վիճաբանություններ էին գնում բոլոր խաղահրապարակների, բնագավառների և շրջանակների համար: 1863 թվականի դեկտեմբերի 1-ին՝ հաջորդ հավաքույթին, մեծամասնությունը նախընտրեց այն խաղի տարբերակը, որում գնդակը պետք է վարել ոնքերով և որոշվեց չթողնել, որ օգտագործեն ռեգբիի հարվածները:
Սակայն ո՛չ Քեմբրիջյան կանոնները, ո՛չ ֆուտբոլի ասոցացիայի նոր կանոնակարգը չէին արգելում գնդակին ձեռքով կպնելը: Երկու խաղի կանոններում էլ խաղացողներին թույլատրվում էր գնդակը ձեռքերով բռնել, բայց չէր թույլատրվում խլել, հրել, ոտք գցել և հետևից ոտքին հարվածել:
Շեֆիլդի ֆուտբոլային ասոցիացիա
Ֆուտբոլային ասոցիացիան կազմակերպել է սահմանված կանոնների հրատարակումը, նաև մտցրել է դատավորների և այլ մասնագետների արտոնագրման գործընթացը: Այդ միջոցները նպաստել են մարզիկների միջև վեճերի ավարտին և ինչպես նաև սահմանել են իրական պրոֆեսիոնալ խաղի և ընկերական խաղերի սահմանները, կանխարգել են մրցումների ընթացքում արտաքին միջամտությունը և արդյունքների վրա ներգործությունը :
Ֆուտբոլի և ռեգբիի միջև տարբերությունն ավելի ու ավելի աճում էր: Պատճառներից էին.
Պրոֆեսիոնալ ֆուտբոլի ստեղծում
1880-ական թվականների սկզբին տեղի ունեցավ ևս մեկ իրադարձություն, որը մեծ ազդեցություն է գործել ժամանակակից ֆուտբոլի զարգացման գործում։ Դա առաջին պրոֆեսիոնալ ֆուտբոլիստների հանդես գալն էր։ Սադելի անկեղծ հայտարարությունները ասոցիացիայի ղեկավարներին ստիպեցին ընդունել, որ իրականությունը թելադրում է իր պայմանները։ Չարլզ Օլկօկը հաջորդ կոմիտեյի հավաքին հայտարարեց, որ «ֆուտբոլը օրինականացնելու ժամանակն է եկել»։ Դոկտոր Մորլին աջակցեց նրան, սակայն կոմիտեի ոչ բոլոր անդաներն էին նրա հետ համաձայն։ Քննարկումները շարունակվում էին մոտ կես տարի, ի վերջո, 1885 թվականի հուլիսին պրոֆեսիոնալ ֆուտբոլն օրինականացվեց։